

# ŠIAULIŲ RAJONO SAVIVALDYBĖS DMINISTRACIJOS DIREKTORIUS

**ĮSAKYMAS**

**DĖL NEVYRIAUSYBINIŲ ORGANIZACIJŲ IR BENDRUOMENINĖS VEIKLOS STIPRINIMO 2020 METŲ VEIKSMŲ PLANO ĮGYVENDINIMO**

**1.1.5 PRIEMONĖS „STIPRINTI BENDRUOMENINĘ VEIKLĄ SAVIVALDYBĖSE“ ĮGYVENDINIMUI ŠIAULIŲ RAJONO SAVIVALDYBEI**

**2020 METAMS SKIRTŲ VALSTYBĖS BIUDŽETO LĖŠŲ PASKIRSTYMO**

2020 m. balandžio d. Nr. A- Šiauliai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo aprašu, patvirtintu Lietuvos Respublikos socialinės apsaugos ir darbo ministro 2020 m. vasario 4 d. įsakymu Nr. A1-86 „Dėl Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo aprašo patvirtinimo“, bei Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo ir lėšų skyrimo bei naudojimo Šiaulių rajono savivaldybėje tvarkos aprašo, patvirtinto Šiaulių rajono savivaldybės administracijos direktoriaus 2020 m. balandžio 3 d. įsakymu Nr. A-511 „Dėl Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo ir lėšų skyrimo bei naudojimo Šiaulių rajono savivaldybėje tvarkos aprašo patvirtinimo“, 22, 29, 34, 37 ir 38 punktais:

T v i r t i n u Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ (toliau – Priemonė) įgyvendinimui Šiaulių rajono savivaldybei 2020 metams skirtų 28 984 Eur (dvidešimt aštuonių tūkstančių devynių šimtų aštuoniasdešimt keturių Eur) valstybės biudžeto lėšų paskirstymą.

1. S k i r i u:
   1. 28 404,32 Eur (dvidešimt aštuonis tūkstančius keturis šimtus keturis Eur 32 cnt) Šiaulių rajono savivaldybės administracijos vienuolikai seniūnijų (toliau – Seniūnijos) pagal sąrašą (priedas);
   2. 579,68 Eur (penkis šimtus septyniasdešimt devynis Eur 68 cnt) Šiaulių rajono savivaldybės administracijos darbuotojų, paskirtų Priemonei administruoti, darbo užmokesčiui, įskaitant gyventojų pajamų mokestį ir socialinio draudimo įmokas.
2. P a v e d u Šiaulių rajono savivaldybės administracijos Buhalterinės apskaitos skyriui:
   1. laiku atlikti visas būtinas Priemonės finansines operacijas bei kontroliuoti Priemonės lėšų panaudojimą;
   2. atsiskaityti Socialinių paslaugų priežiūros departamentui prie Lietuvos Respublikos socialinės apsaugos ir darbo ministerijos apie Priemonei 2020 metams skirtų valstybės biudžeto lėšų panaudojimą.

Šis įsakymas skelbiamas Teisės aktų registre ir gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Gipoldas Karklelis

Šiaulių rajono savivaldybės administracijos direktoriaus 2020 m. balandžio d. įsakymo Nr. A- priedas

**PRIEMONĖS ĮGYVENDINIMUI ŠIAULIŲ RAJONO SAVIVALDYBEI**

**2020 METAMS SKIRTŲ VALSTYBĖS BIUDŽETO LĖŠŲ PASKIRSTYMAS SENIŪNIJOMS**

|  |  |  |  |
| --- | --- | --- | --- |
| **Eilės**  **Nr.** | **Seniūnija** | **Gyventojų**  **skaičius** | **Lėšos, Eur** |
| 1 | Bubių | 3 383 | 2 273,69 |
| 2 | Ginkūnų | 3 333 | 2 247,47 |
| 3 | Gruzdžių | 2 118 | 1 610,46 |
| 4 | Kairių | 3 329 | 2 245,38 |
| 5 | Kuršėnų miesto | 11 458 | 6 507,36 |
| 6 | Kuršėnų kaimiškoji | 3 792 | 2 488,12 |
| 7 | Kužių | 3 592 | 2 383,27 |
| 8 | Meškuičių | 1 962 | 1 528,67 |
| 9 | Raudėnų | 1 123 | 1 088,78 |
| 10 | Šakynos | 1 240 | 1 150,12 |
| 11 | Šiaulių kaimiškoji | 8 356 | 4 881,00 |
| **Iš viso** | | **43 686** | **28 404,32** |